  Виталий Пронин 2018-тӥ арын  Глазовлэн луонлыкъёсыз вань интыосты ӝог азинтонъя программае пырыны но нимысьтыз статус басьтыны. Глазов та пумысен заявказэ Москвае келяз ни. Ӝог азинсконъя городлэсь статуссэ басьтыны быгатӥз ке, Глазовын пичи бизнеслы пушйыны капчигес луоз, инвестициос кыскыны луонлык кылдоз. Татын усьтыны малпало пу дасян, етӥн сэстон, чугун сюрес вылын кутӥськись электро тӥрлык поттон удысъёсын кулэ луись 10-лэсь уно выль производство. Ӝог азинскись город луэм бере выт тырон но капчия, пичи процентъем кредитъёс но басьтыны луонлык паськыта. Удмуртилэн Тӧроез Александр Бречалов пусъемъя, кыӵе ке луонлыкъёс азинскыны вань ке, соосты кутоно но ужано. Туннэ азинскись ужбергатӥсьёслы Россиысь Промышленностья но вуз каронъя министерство 5 процентъем кредит сётэ.Глазовлэн аспӧртэм статус басьтыны луонлыкъёсыз вань. Татын нюлэсэн выронъя быдэс кластер кылдытыны медо. Сое азинтон сярысь сюлмаськомы, шуиз Александр Бречалов. Со понна республика луонлыкъёс утчалоз.Сергей Захаров  